KOMMISSIONENS FORORDNING (EF) Nr. 1126/96 af 24. juni 1996 om tilpasning, for så vidt angår sukkersektoren, af koderne og varebeskrivelsen for varerne i bilag I til forordning (EØF) nr. 1785/81, i bilaget til forordning (EØF) nr. 1010/86 og i bilaget til forordning (EØF) nr. 1729/78 i overensstemmelse med den gældende kombinerede nomenklatur
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter (1), senest ændret ved forordning (EF) nr. 3290/94 (2), særlig artikel 2, stk. 1, og
ud fra følgende betragtninger:
I bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (3), senest ændret ved forordning (EF) nr. 586/96 (4), fastsættes den kombinerede nomenklatur, der har været gældende siden den 1. januar 1996;
visse af koderne og varebeskrivelserne i bilag I til Rådets forordning (EØF) nr. 1785/81 (5), i bilaget til Rådets forordning (EØF) nr. 1010/86 (6) og i bilaget til Kommissionens forordning (EØF) nr. 1729/78 (7) er ikke længere i overensstemmelse med den kombinerede nomenklatur; bilagene bør derfor ændres, ved at de fornødne ændringer indarbejdes;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
1. Bilag I til forordning (EØF) nr. 1785/81 affattes som angivet i bilag I til nærværende forordning.
2. Bilag til forordning (EØF) nr. 1010/86 affattes som angivet i bilag II til nærværende forordning.
3. Bilag til forordning (EØF) nr. 1729/78 affattes som angivet i bilag III til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juni 1996.